கேள்வி: சீனி - ஒற்றைச்சர்க்கரை பற்றி தகவல் சொல்.
பதில்: ஒற்றைச்சர்க்கரைகள் (''Monosaccharide'') என்பன தனித்த மூலக்கூறு, அத்தியாவசியமான காபோவைதரேட்டு எனப்படும் ஊட்டக்கூறு எளிய அடிப்படை அலகாகும். இவற்றிலுள்ள கரிமம் (carbon) எண்ணிக்கையின் அடிப்படையில் டையோசு, திரையோசு, தெற்றாசு, பெண்டோசு, எக்சோசு எனப் பல வகைகளாக அமைந்துள்ளன. டிரையோசுகள் (''Trioses'', C3H6O3) வளர்சிதைமாற்றத்தில் இடைநிலைப் பொருட்களாகத் தோன்றுபவை. உயிர் மூலக்கூறுகளை இடைமாற்றம் செய்வதில் இவற்றிற்கு முக்கிய பங்குண்டு. பெண்டோசுகளில் (''Pentoses'', C5H10O5) முக்கியமானவை கரு அமிலம் கூறுகளான, ரைபோசு (''Ribose''), டியாக்சிரைபோசு (''Deoxyribose'') போன்றவை. இவை ஆர்.என்.ஏ, டி.என்.ஏ மூலக்கூறுகளின் முக்கிய அங்கங்களாகும். எக்சோசுகள் (''Hexoses'', C6H12O6) குளுக்கோசு (Glucose), ஃப்ரக்டோசு (''Fructose''), காலக்டோசு (''Galactose'') எனும் பொருட்களாக உணவு உள்ளன. காபோவைதரேட்டுகள் உயிரணுக்களில் சக்தி தோன்றுதலுக்கு உதவுகின்றன. சக்தி உற்பத்திக்கான வளர்சிதைமாற்றம் சித்திரிக்கமில சுழற்சியினால் ஏற்படும். உற்பத்தியாகும் சக்தி ATP (''Adenosine triphosphate'') மூலக்கூறுகளாகச் சேமிக்கப்படும். ஒவ்வொரு கிராம் காபோவைதரேட்டும் 4.1 கலோரி அளவிற்குச் சக்தியினைத் தரும். இரட்டைச்சர்க்கரைகள் Image:Saccharose.svg இரட்டைச்சர்க்கரைகள் (''Disaccharide'') இரண்டு ஒற்றைச்சர்க்கரைகளின் இணைப்பால் ஆனவை. இச்சர்க்கரைகள் சினியில் உள்ளன. மூன்று வகை இரட்டைச்சர்க்கரைகள் உண்டு. அவை, * மால்ட்டோசு * சுக்குரோசு மற்றும் * லாக்டோசு மால்ட்டோசு (''Maltose'') இரண்டு குளுக்கோசு மூலக்கூறுகளின் இணைப்பால் ஆனது. இவை முளைத்தல் தானியம் காணப்படும். சுக்குரோசு என்பது ஒரு குளுக்கோசு மூலக்கூறும், ஒரு புருக்டோசு மூலக்கூறும் இணைந்து உருவாவதாகும். இது கரும்பு சாற்றில் காணப்படும். லாக்டோசு என்பது ஒரு குளுக்கோசு மூலக்கூறும், ஒரு காலக்டோசு மூலக்கூறும் இணைந்து உருவாவது ஆகும். இது அனைத்து வகைப் பாலிலும் காணப்படும்.
கேள்வி: சீனி - சீனி உற்பத்தியில் இந்தியாவின் பங்களிப்பு பற்றி தகவல் சொல்.
பதில்: சீனி உற்பத்தியில் இந்தியாவின் பங்களிப்பானது உலக அளவில் மேலோங்கியே காணப்படுகிறது. உலக அளவில் சீனி உற்பத்தியில் இரண்டாம் இடத்தில் உள்ளது. சீனி உற்பத்தியில் பிரேசிலுக்கு அடுத்து இரண்டாம் இடத்தில் இருக்கிறது இந்தியா. ஆண்டுக்கு சுமார் 250 இலட்சம் டன் சீனி இந்தியாவில் உற்பத்தி செய்யப்படுகிறது. இந்திய சீனி உற்பத்தியில் உத்திர பிரதேசம், மகாராட்டிரா, தமிழ்நாடு, கருநாடகா, பஞ்சாப் மற்றும் குசராத். நாட்டின் மொத்த உற்பத்தியில் 24% உத்தரபிரதேச மாநிலத்தில் இருந்து கிடைக்கின்றது.